53 
linieformige, lige, flade eller kun lidet convexe Plader eller saa- 
kaldte Bjelker (Fig. 4, d, d), der sammensætte dette Hudskelet. 
Maskerne ere stillede- regelmæssigt i Qvincunx; de udstraale fra 
det i Ryggens Centrum beliggende Analfelt og danne skraa Ra- 
der til begge Sider af hver af de 5 Radier hen til Skivens eller 
Armenes Rand, idet de imod denne efterhaanden aftage i Stør- 
relse. I Midten af hvert af de 5 Interradialrum løber fra Anal- 
feltet af og til Skiveranden en af Kalkmaterie dannet concav, 
jævnbred, lige Fure (Tab. 4 fig. 2, d, d), som er uden Masker 
og Paxiller og af noget større Brede end de nærmeste Maskers 
Diameter. 
Betragtet med Loupen viser Skelettet sig egentlig at være sam- 
mensat af Kalkstykker eller Plader, der have Formen af et Kors 
(Tab. 5 fig. 4, d, d), hvis 2 paa den ene Side staaende Arme 
ere meget korte og paa Enden tilrundede, de % andre mere for- 
længede. De første vende hos de paa og nær ved de 5 Radier 
saavel paa Skiven som Armene siddende Kalkstykker indad mod 
Centrum eller Gatboret, men hos de længere ud paa Siderne 
siddende skraat imod og omsider lige imod hine Radier; de sid- 
ste eller længere Arme paa og nær ved Radierne vende følgelig 
udad imod Søstjernens Armspids, længere ud paa Siderne skraat 
og tilsidst lige imod Skivens eller Armenes Rand. 
Kalkstykkerne ere, som før bemærket, forbundne med hver- 
andre til et Næt, og det paa følgende Maade: Den ene af de 2 
korte Arme dækker med sin Ende taglagt den ydre Ende af den 
i lige Flugt gaaende ene af de lange Arme af det nærmest foran 
og til den ene Side beliggende Kalkstykke, den anden korte Arm 
dækker den tilsvarende lange Arm af et andet foran og til den 
anden Side beliggende Kalkstykke; hvorimod de % lange Arme 
dækkes hver af den tilsvarende korte Arm af et af de 2 næst- 
efter til hver Side følgende Kalkstykker, og saaledes fremdeles 
med samme Regelmæssighed. Enkelte Kalkstykker befandtes 
ogsaa at have 5 Arme (Tab. 5 fig. 4, e), nemlig 2 korte og 3 
længere, men Regelen er dog 4 Arme eller Korsformen. 
Hvert af disse Kalkstykker bærer paa dets forresten glatte 
